laion/Wikipedia-Exotic huggingface dataset:
জ্ঞান বিজেকুন

বিজেকুন মুদিয়ানেলাগে জ্ঞান রম্যকুমারা (তামিল: கயான் விஜயகோன்; জন্ম: ২১ ডিসেম্বর, ১৯৭৬) গাম্পাহা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর শ্রীলঙ্কান ক্রিকেটে বাসনাহিরা নর্থ, চিল মারিয়ান্স ক্রিকেট ক্লাব, সিংহলীজ স্পোর্টস ক্লাব, তামিল ইউনিয়ন ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে মিডিয়াম পেস বোলিংয়ে পারদর্শী ছিলেন জ্ঞান বিজেকুন। গুরুকুলা কলেজে অধ্যয়ন করেছিলেন জ্ঞান বিজেকুন। ১৯৯৬-৯৭ মৌসুম থেকে ২০১৪ সাল পর্যন্ত জ্ঞান বিজেকুনের প্রথম-শ্রেণীর খেলোয়াড়ী জীবন চলমান ছিল। প্রয়োজনীয় যোগ্যতা নিয়ে অল-রাউন্ডার হিসেবে জ্ঞান বিজেকুনের আবির্ভাব ঘটেছিল। সজীব ভঙ্গীমায় বামহাতি মিডিয়াম পেসার ও বামহাতি ব্যাটসম্যান হিসেবে অনেকগুলো বছর তামিল ইউনিয়নের পক্ষে ব্যাটিং ও বোলিং উদ্বোধনে নেমেছিলেন। এরপর, ২০০৩-০৪ মৌসুমে চিল ম্যারিয়ান্স সিসি’র সদস্যভূক্ত হন। বেশ কয়েকবার শ্রীলঙ্কা এ দলের পক্ষে খেলেছেন তিনি। সফরকারী দলগুলোর বিপক্ষে প্রতিটি সুযোগ কাজে লাগান ও শ্রীলঙ্কা এ-দলের সদস্যরূপে বিদেশ গমন করেন। তবে, জাতীয় দলে ঠাঁই পেতে তাকে যথেষ্ট বেগ পেতে হয়। বিজেকুনের তুলনায় কম যোগ্যতাসম্পন্নদেরকে অগ্রাধিকার দেয় দল নির্বাচকমণ্ডলী। উপুল চন্দনা ও মাহেলা জয়াবর্ধনের কাছ থেকে ব্যাপক প্রতিবন্ধকতার মুখোমুখি হন জ্ঞান বিজেকুন। অবশেষে, ২০০৪-০৫ মৌসুমে নিউজিল্যান্ডের বিপক্ষে খেলার জন্যে তাকে মনোনয়ন দেয়া হয়। সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র টি২০আইয়ে অংশগ্রহণ করেছেন জ্ঞান বিজেকুন। সবগুলো টেস্টই ওয়েস্ট ইন্ডিজের বিপক্ষে খেলেছিলেন তিনি। ১৩ জুলাই, ২০০৫ তারিখে কলম্বোয় সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ২২ জুলাই, ২০০৫ তারিখে ক্যান্ডিতে একই দলের বিপক্ষে সর্বশেষ টেস্টে অংশ নেন তিনি। কোন একদিনের আন্তর্জাতিকে অংশগ্রহণের সুযোগ পাননি তিনি। ২০০৪-০৫ মৌসুমে নিউজিল্যান্ড গমনার্থে শ্রীলঙ্কা দলের সদস্যরূপে অন্তর্ভুক্ত হন। জুলাই, ২০০৫ সালে নিজদেশে সফরকারী ওয়েস্ট ইন্ডিজের বিপক্ষে অনুষ্ঠিত টেস্টে সিরিজের মাধ্যমে আন্তর্জাতিক পর্যায়ে অভিষেক পর্ব সম্পন্ন হয় তার। তবে, খুব কম সফলতা পান। দুই উইকেট লাভ করেছিলেন তিনি। দুই বছর জাতীয় দলের বাইরে থাকেন। দক্ষিণ আফ্রিকায় অনুষ্ঠিত ২০০৭ সালের আইসিসি টুয়েন্টি২০ বিশ্ব চ্যাম্পিয়নশীপে খেলার জন্যে তাকে পুনরায় আমন্ত্রণ জানানো হয়। List of Sri Lanka Test Cricketers "Sri Lanka – Test Batting Averages"। ESPNCricinfo। সংগ্রহের তারিখ ২২ জুলাই ২০২০।  "Sri Lanka – Test Bowling Averages"। ESPNCricinfo। সংগ্রহের তারিখ ২২ জুলাই ২০২০।  এরিক উপশান্ত কৌশল লোকুয়ারাচ্চি শ্রীলঙ্কান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে জ্ঞান বিজেকুন (ইংরেজি) ক্রিকেটআর্কাইভে জ্ঞান বিজেকুন (সদস্যতা প্রয়োজনীয়) (ইংরেজি)
দিনুশা ফার্নান্দো

কান্দানা আরাচ্চিগে দিনুশা ফার্নান্দো (সিংহলি: දිනූෂ ප්‍රනාන්දු; জন্ম: ১০ আগস্ট, ১৯৭৯) পানাদুরা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর শ্রীলঙ্কান ক্রিকেটে বাদুরেলিয়া স্পোর্টস ক্লাব, পানাদুরা স্পোর্টস ক্লাব, সেবাস্টিয়ানিটিজ ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ উইকেট-রক্ষক-ব্যাটসম্যান হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন দিনুশা ফার্নান্দো। ১৯৯৮-৯৯ মৌসুম থেকে ২০১৮ সাল পর্যন্ত দিনুশা ফার্নান্দো’র প্রথম-শ্রেণীর খেলোয়াড়ী জীবন চলমান ছিল। দীর্ঘদেহের অধিকারী মিডিয়াম-ফাস্ট সুইং বোলার ছিলেন তিনি। প্রস্তুতিমূলক খেলায় মাইক অ্যাথারটনের বিপক্ষে নিজের প্রতিভার কথা তুলে ধরেন। এরফলে, তার টেস্ট খেলার পথ সুগম হয়। বেশ কয়েকবছর ইংল্যান্ডের মাটিতে বিদেশী খেলোয়াড় হিসেবে খেলেন। তন্মধ্যে, ২০১১ থেকে ২০১৩ ও ২০১৫ সালে ওরচেস্টারশায়ার কাউন্টি লীগ প্রথম বিভাগ প্রতিযোগিতায় ব্রোমিয়ার্ড সিসিতে খেলেন। ২০১৭ সালে বার্মিংহাম ও ডিস্ট্রিক্ট লীগ প্রিমিয়ার ডিভিশনে ব্রোকহাম্পটন সিসির পক্ষে খেলেছিলেন দিনুশা ফার্নান্দো। সমগ্র খেলোয়াড়ী জীবনে দুইটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন দিনুশা ফার্নান্দো। সবগুলো টেস্টই ইংল্যান্ডের বিপক্ষে খেলেছিলেন তিনি। ২ ডিসেম্বর, ২০০৩ তারিখে গালেতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১০ ডিসেম্বর, ২০০৩ তারিখে ক্যান্ডিতে একই দলের বিপক্ষে সর্বশেষ টেস্টে অংশ নেন তিনি। এছাড়াও, ১৮ নভেম্বর, ২০০৩ তারিখে দাম্বুলায় একই দলের বিপক্ষে ব্যক্তিগত একমাত্র একদিনের আন্তর্জাতিকে অভিষেক ঘটে তার। কার্যকরী মাঝারিসারির ব্যাটসম্যান হিসেবে খেলতেন। ২০০১ সালে ইংল্যান্ডের বিপক্ষে টেস্ট সিরিজে দূর্দান্ত খেলেন। তবে, ক্লাব দলে বেশ ভালোমানের খেলা উপহার দিলেও নভেম্বর, ২০০৩ সালের পূর্ব-পর্যন্ত শ্রীলঙ্কা দলের পক্ষে খেলার সুযোগ পাননি। দাম্বুলায় ইংল্যান্ডের বিপক্ষে একমাত্র ওডিআইয়ে ২/১৩ বোলিং পরিসংখ্যান গড়েন। এরপর, সিরিজের প্রথম দুই টেস্টে তিনি অংশ নেন। এর পরপরই তাকে দলের বাইরে রাখা হয়। List of Sri Lanka Test Cricketers "Sri Lanka – Test Batting Averages"। ESPNCricinfo। সংগ্রহের তারিখ ২২ জুলাই ২০২০।  "Sri Lanka – Test Bowling Averages"। ESPNCricinfo। সংগ্রহের তারিখ ২২ জুলাই ২০২০।  প্রভাত নিশাঙ্কা সঞ্জীবা রানাতুঙ্গা শ্রীলঙ্কান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা শ্রীলঙ্কান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে দিনুশা ফার্নান্দো (ইংরেজি) ক্রিকেটআর্কাইভে দিনুশা ফার্নান্দো (সদস্যতা প্রয়োজনীয়) (ইংরেজি)
কেন হিল (উদ্ভিদবিজ্ঞানী)

ক্যানিথ ডি হিল (৬ আগস্ট ১৯৪৮ – ৪ আগস্ট ২০১০) (কেন হিল নামেও পরিচিত, উদ্ভিদের নামের পর K.D.Hill হিসেবে ব্যবহৃত) একজন অস্ট্রেলীয় উদ্ভিদবিজ্ঞানী। ইউক্যালিপটাস জাতীয় উদ্ভিদ ও সাইকাসের গঠনমূলক ও জৈবনিক বিবর্তন এবং সংরক্ষণের ওপর এবং সেই সাথে উদ্ভিদ পরিসংখ্যানের ওপর গবেষণার জন্য তিনি বিখ্যাত। কেন হিল ১৯৪৮ সালের ৬ আগস্ট নিউ সাউথ ওয়েলসের আর্মিডেলে জন্মগ্রহণ করেন। ১৯৮৩ সালে নিউ সাউথ ওয়েলস ন্যাশনাল হার্বেরিয়ামের সাথে কাজ করেন এবং ২০০৪ সালে অবসরগ্রহণ করেন। এছাড়া তিনি সিডনির রয়েল বোটানিক গার্ডেন্সের জ্যেষ্ঠ গবেষক ও বৈজ্ঞানিক হিসেবে কাজ করেন। স্ট্যানবার্গ, লিওনি। (২০০৪) জীবনী - ক্যানিথ হিল, অস্ট্রেলিয়ান ন্যাশনাল বোটানিক গার্ডেন্স। এএসবিজি নিউজলেটার ১২১
প্লেইং বাই হার্ট

প্লেইং বাই হার্ট (ইংরেজি: Playing by Heart) হচ্ছে ১৯৯৮ সালে নির্মিত একটি হাস্যরসাত্মক নাট্য চলচ্চিত্র। এটি পরিচালনা করেন উইলার্ড ক্যারল। ছবিটিতে বিভিন্ন চরিত্রের কাহিনী বিধৃত হয়েছে, যদিও তাঁদের মধ্যে কোনো যোগাযোগ থাকে না। ছবিটি ৪৯তম বার্লিন আন্তর্জাতিক চলচ্চিত্র উৎসবে প্রতিযোগিতা বিভাগে প্রদর্শিত হয়। এই চলচ্চিত্রে বিভিন্ন রকম জুটির জীবন ফুটে উঠেছে। এর মধ্যে আছে বয়স্ক দম্পতির (শন কনারি ও জেনা রোল্যান্ডস) নিজেদের পরস্পরের কাছে পুনর্প্রতিজ্ঞা; সমাজবিরোধী নারী (জিলিয়ান অ্যান্ডারসন) ও অদ্ভুত ব্যক্তির (জন স্টুয়ার্ট) মধ্যে গড়ে ওঠা প্রেম; এইডস-এ আক্রান্ত হয়ে মৃত্যুপথযাত্রী এক ছেলে (জায় মোর) ও তাঁর মা (এলেন বার্সটিন), যে কি না তাঁর ছেলেকে বাঁচাতে উন্মুখ; দুইজন ক্লাবার (রায়ান ফিলিপ ও অ্যাঞ্জেলিনা জোলি), একটি নাইট ক্লাবে যাদের পরস্পরের সাথে দেখা হয়; প্রেমরত জুটি (অ্যান্থনি এডওয়ার্ডস ও (ম্যাডেলিন স্টো]]; এবং একজন নিঃসঙ্গ ব্যক্তি (ডেনিস কুয়েইড) যে কিনা তাঁর জীবনের কষ্টের কথা শোনায় বারে দেখা হওয়া এক নারীকে (প্যাট্রিসিয়া ক্লার্কসন), কিন্তু তাঁর কাহিনী শুনে তাঁর মনে হয় আরেকজন রহস্যময় নারীর সাথে সম্ভবত এ ঘটনার কোনো সংযোগ আছে। এভাবেই গল্প আগাতে থাকে, এবং আস্তে আস্তে চরিত্রগুলোর পরস্পরের সাথে সম্পর্ক তৈরি হয়। জিলিয়ান অ্যান্ডারসন - মেরেডিথ এলেন বার্সটিন - মিলড্রেড শন কনারি - পল অ্যান্থনি অ্যাডওয়ার্ডস - রজার অ্যাঞ্জেলিনা জোলি - জোন জে মোর - মার্ক রায়ান ফিলিপ - কিনান ডেনিস কুয়েইড - হিউ জেনা রোল্যান্ডস - হান্নাহ জন স্টুয়ার্ট - ট্রেন্ট ম্যাডেলিন স্টো - গ্রেসি মাইকেল এমারসন "Berlinale: 1999 Programme"। berlinale.de। ৮ জুন ২০১৪ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৮।  ইন্টারনেট মুভি ডেটাবেজে প্লেইং বাই হার্ট (ইংরেজি) অলমুভিতে প্লেইং বাই হার্ট (ইংরেজি) রটেন টম্যাটোসে প্লেইং বাই হার্ট (ইংরেজি) বক্স অফিস মোজোতে প্লেইং বাই হার্ট (ইংরেজি)
তার

মূলত ধাতুর তৈরি লম্বা, সরু, বেলনাকৃতি ও নমনীয়তা গুণ সম্পন্ন একক সুতা বা দড়ি তথা রডকে তার বলা হয়। এটি গাঠনিক লোড যেমন— কোন কিছু বাঁধাইয়ের কাজ ছাড়াও তড়িৎ ও টেলিযোগাযোগ সংকেত আদান-প্রদানে ব্যবহার করা হয়। সাধারণত ছাঁচ (ডাই) বা ড্র প্লেটের সরু ছিদ্রপথে ধাতব খণ্ড টেনে টেনে তার তৈরি করা হয়। এই পদ্ধতিকে ড্রয়িং বলে। তারের ব্যাস পরিমাপে ওয়্যার গজ ব্যবহার করা হয়। এছাড়া বৈদ্যুতিক ক্যাবল ও বহুগুচ্ছাকার তারের দড়ি অর্থাৎ অনেকগুলো তার পেচিয়ে যে মোটা দড়ির ন্যায় তৈরি করা হয় তা বোঝাতেও কিছু ক্ষেত্রে 'তার' শব্দটি ব্যবহার করা হয়। তার নিরেট কোর (একক নিরেট কাঠির ন্যায়), গুচ্ছ (stranded) অথবা বিনুনিযুক্ত হয়ে থাকে। প্রস্থের দিক (cross-section) থেকে তার সচরাচর বৃত্তাকার তৈরি করা হয়ে থাকে। তবে সৌন্দর্যগত কারণে কিংবা প্রযুক্তিগত সুবিধার্থে যেমন– লাউডস্পিকারের ভয়েস কয়েলের ক্ষেত্রে প্রস্থের দিকে বর্গাকার, ষড়ভুজাকার, চ্যাপ্টা আয়তাকার অথবা অন্যান্য আকৃতির তারও তৈরি করা হয়ে থাকে। প্রান্ত কাটা (Edge-wound) কয়েল স্প্রিং যেমন– স্লিঙ্কি খেলনা তৈরিতে বিশেষ ধরনের চ্যাপ্টা তার ব্যবহার করা হয়। Swiger Coil Systems। "Edgewound Coils"। Swiger Coil Systems, A Wabtec Company। ১৯ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১১।
লাস বেলা (দেশীয় রাজ্য)

লাস বেলা (উর্দু: ریاست لسبیلہ‎‎) ছিল ব্রিটিশ ভারতের সাবসিডিয়ারি জোটের একটি দেশীয় রাজ্য (পরে একটি পাকিস্তানের দেশীয় রাজ্য) যা ১৯৫৫ পর্যন্ত অস্তিত্বে ছিল। রাজ্যটি ১৮,২৫৪ কিমি২ (৭,০৪৮ মা২) অঞ্চল দখল করেছে বেলুচিস্তান অঞ্চলের দক্ষিণ-পূর্বে, দক্ষিণে আরব সাগরের বিস্তৃত উপকূলরেখা বরাবর ছিল। লাস বেলার উত্তর ও পশ্চিমে কালাত ও মাকরান রাজ্যগুলির সীমানা ছিল। পূর্বে সিন্ধু প্রদেশ এবং দক্ষিণ-পূর্বে করাচি শহরের চারপাশে ফেডারেল রাজধানী অঞ্চল স্থাপন করা হয়েছিল। লাস বেলা রাজ্যটি ১৭৪২ সালে জাম আলী খান দ্বারা প্রতিষ্ঠিত হয়েছিল। তাঁর বংশধররা ১৯৫৫ সাল পর্যন্ত লাস বেলা শাসন করেছিলেন, এরপর রাজ্যটি পশ্চিম পাকিস্তানের অংশ হয়ে যায়। যোগদান স্বাক্ষর করার বিষয়ে লাস বেলার শেষ জামে গোলাম কাদির খানের বক্তব্য ছিল: আমরা সিন্ধুর সাথে ঐতিহাসিক সম্পর্ক রাখি এবং প্রদেশের সাথে দৃঢ় সাংস্কৃতিক বন্ধন ভাগ করি। আমাদের জনগণ জিন্নাহ সাহাবকে নতুন মুসলিম স্বদেশের নেতা হিসাবে গ্রহণ করেছে এবং আমরা পাকিস্তানে উত্থানের পক্ষে ভোট দিয়েছি। ১৯৫২ সালের ৩ অক্টোবর থেকে ১৯৫৫ সালের ১৪ ই অক্টোবরের মধ্যে তিন বছরের জন্য লাস বেলা বেলুচিস্তান স্টেটস ইউনিয়নের অংশ ছিল তবে অভ্যন্তরীণ স্বায়ত্তশাসন ধরে রেখেছিল। ১৯৫৫ সালে লাস বেলা পশ্চিম পাকিস্তানের নতুন প্রদেশে অন্তর্ভুক্ত হয়ে কলাত বিভাগের অংশ হয়। ১৯৬২ সালে লাস বেলার অঞ্চলটি কালাত বিভাগ থেকে বিচ্ছিন্ন হয়ে করাচী-বেলার বিভাগ গঠনের জন্য সাবেক ফেডারেল রাজধানী অঞ্চলটির সাথে একীভূত হয়। ১৯৭০ সালে প্রাদেশিক ব্যবস্থা পরিবর্তন করা হলে লাস বেলা বেলুচিস্তানের নতুন প্রদেশের অংশ হয়ে যায়। লাস বেলার মূল নৃগোষ্ঠী হলেন বালুচ ও সিন্ধিরা । জনসংখ্যা মূলত মুসলিম বালুচ এবং সিন্ধি ছিল তবে হিন্দুদের অল্প লোক ছিল। লাস বেলার একটি গরম, শুষ্ক গ্রীষ্মমণ্ডলীয় মরুভূমি রয়েছে। এটি ট্রপিক অফ ক্যান্সারের কয়েক ডিগ্রি উত্তরে। সমুদ্রের বাতাস যদিও অভ্যন্তরীণ বেলুচিস্তানের চেয়ে আবহাওয়াকে কম চরম করে তোলে, যেখানে গ্রীষ্মে ৫০ °সে (১২২ °ফা)। লাস বেলার বংশগত শাসকদের জাম সাহেব উপাধি ছিল। সামা রাজবংশ জাম উপাধি ছিল, স্থানীয় "কিং" বা "সুলতান"এর সমতুল্য। রাজপরিবারের সমাপ্তির পরে পরিবারের বিশিষ্ট সদস্যরা: জামে গোলাম কাদির খান বেলুচিস্তান প্রদেশের প্রাক্তন মুখ্যমন্ত্রী। জামে মোহাম্মদ ইউসুফ বেলুচিস্তান প্রদেশের প্রাক্তন মুখ্যমন্ত্রী। প্রিন্স জামে আলী আকবর বেলুচিস্তান প্রদেশের প্রাদেশিক মন্ত্রী। যুবরাজ জামাল কামাল খান পাকিস্তানের প্রতিমন্ত্রী (এসএসজি) Cheema, Pervaiz I.; Riemer, Manuel (১৯৯০-০৮-২২)। Pakistan's Defence Policy 1947-58 (ইংরেজি ভাষায়)। Springer। পৃষ্ঠা ৬০। আইএসবিএন 978-1-349-20942-2।  Siddiqi, Farhan Hanif (২০১২)। The Politics of Ethnicity in Pakistan: The Baloch, Sindhi and Mohajir Ethnic Movements (ইংরেজি ভাষায়)। Routledge। পৃষ্ঠা ৭১। আইএসবিএন 978-0-415-68614-3।  Paul, T. V. (২০১৪)। The Warrior State: Pakistan in the Contemporary World (ইংরেজি ভাষায়)। OUP USA। আইএসবিএন 978-0-19-932223-7।  Long, Roger D.; Singh, Gurharpal; Samad, Yunas; Talbot, Ian (২০১৫-১০-০৮)। State and Nation-Building in Pakistan: Beyond Islam and Security (ইংরেজি ভাষায়)। Routledge। পৃষ্ঠা ৮১–। আইএসবিএন 978-1-317-44820-4।  Ben Cahoon, WorldStatesmen.org। "Pakistan Princely States"। সংগ্রহের তারিখ ২০০৭-১০-০৩।
বাংলাদেশের মুক্তিযোদ্ধা

১৯৭১ ইংরেজি সনে তৎকালীন পশ্চিম পাকিস্তানের শোষণ ও অত্যাচারের হাত থেকে পূর্ব পাকিস্তানের বাঙালী নাগরিকদের বাঁচানোর জন্যে যাঁরা জীবন বাজি রেখে মুক্তি-সংগ্রামে বিভিন্ন কর্মকান্ডে অংশ গ্রহণ করেছিলেন তাঁরা বাংলাদেশের মুুক্তিযোদ্ধা হিসেবে সমধিক পরিচিত। তাঁদের সংগ্রামের ফলেই বর্তমান স্বাধীন গণপ্রজাতন্ত্রী বাংলাদেশের অস্তিত্ব সম্ভব হয়েছে। তবে রাজাকারদের জন্যে মুক্তিযোদ্ধারা বহু ষড়যন্ত্রের শিকার হয়েছিলেন। স্বাধীন বাংলাদেশ ঘটিত হবার পর কিছু রাজাকারের শাস্তি হয়েছে। ১৯৭১ খ্রিষ্টাব্দে যাঁরা অস্ত্র হাতে সরাসরি পাকিস্তানি বাহিনীর সঙ্গে যুদ্ধ করেছেন কেবল মাত্র তাদেরকে মুক্তিযোদ্ধা হিসেবে গণ্য করা হয় তা নয়। সেই সঙ্গে অস্থায়ী মুজিবনগর সরকারের মন্ত্রী, সরকারী কর্মকর্তা ও কর্মচারী, ভারতের শরণার্থী শিবিরগুলোতে ত্রাণ বিতরণসহ যাঁরা বিভিন্ন সেবামূলক কাজে অংশ নিয়েছেন তারা, কলকাতায় স্থাপিত স্বাধীন বাংলা বেতার কেন্দ্রের পরিচালকমণ্ডলী, সাংবাদিক, ভাষ্যকার ও শিল্পী, প্রমুখকেও মুক্তিযোদ্ধা হিসাব তালিকাবদ্ধ করা হয়েছে। বাংলাদেশের স্বাধীনতা যুদ্ধকালে যারা অস্ত্র হাতে মাঠ পর্যায়ে যুদ্ধে অংশ গ্রহণ করেছিলেন তাদের চার ভাগে ভাগ করা হয়ে থাকে। যথা: (ক) তৎকালীন পাকিস্তান সেনাবাহিনী, নৌবাহিনী, বিমানবাহিনী, ইপিআর, পুলিশ ও আনসার বাহিনীর নিয়মিত সদস্যবৃন্দ। এরা আগে থেকেই অস্ত্র ব্যবহারে এমনকী সম্মুখ সমরাভিযানে প্রশিক্ষিত ছিলেন। ১৯৭১-এ মুক্তিযুদ্ধ শুরু হলে এরা পাকিস্তানের পক্ষ ত্যাগ করে সরাসরি মুক্তিযুদ্ধ শুরু করেছিলেন। এদের অধিকাংশই ছিলেন মুক্তিযুদ্ধের ‘নিয়মিত বাহিনী’র সদস্য ছিলেন। (খ) দ্বিতীয়ত: সাধারণ মানুষ যাঁরা বাংলাদশে ত্যাগ করে ভারতে গিয়েছিলেন এবং ভারতের প্রশিক্ষণ ক্যাম্পে অস্ত্রচালনা, বিস্ফোরকদ্রব্যের ব্যবহার ও গেরিলাযুদ্ধের কলাকৌশলে প্রশিক্ষণ লাভের পর দেশের অভ্যন্তরে বিভিন্ন এলাকায় পাকিস্তানি বাহিনীর বিরুদ্ধে সেগুলো ব্যবহার করেছিলেন। সংখ্যাই এরাই সর্বার্ধিক। এদের বলা হতো ‘গণবাহিনী’। সামরিক প্রশিক্ষণের পরই এদের হাতে অস্ত্র ও গোলাবারুদ দেয়া হয়েছিল। এদের মধ্যে ছিলেন কৃষক, শ্রমিক, ছাত্র সহ সমাজের নানা স্তরের মানুষ। (গ) টাঙ্গাইলের বঙ্গবীর আব্দুল কাদেরর সিদ্দীকীর (বীর উত্তম) নেতৃত্বে প্রতিষ্ঠিত কাদেরিয়া বাহিনীর লোকজন। এদের অধিকাংশই প্রশিক্ষণের জন্য ভারতে যাননি। পাকিস্তান সেনাবাহিনীর ল্যান্স নায়েক কাদের সিদ্দিকীর নেতৃত্বে দেশের ভেতরই প্রশিক্ষণ গ্রহণ করেছেন; (ঘ) কেবল ছাত্রলীগের একদল নেতা-কর্মী, যাঁরা মুক্তিযুদ্ধের শেষ পর্যায়ে নতুনভাবে ভারতে প্রশিক্ষণ নিয়েছেন, কিন্তু দেশাভ্যন্তরে না-ফিরে বাংলাদেশ-ভারতের সীমান্ত এলাকায় যুদ্ধ করেছেন। এদের পৃথকভাবে নাম দেওয়া হয়েছিল ‘মুজিব বাহিনী’। বাংলাদেশের স্বাধীনতা যুদ্ধ মুক্তিযোদ্ধা বাংলাদেশের মুক্তিযোদ্ধা (অসম্পূর্ণ তালিকা) "মুক্তিযুদ্ধ - বাংলাপিডিয়া"। bn.banglapedia.org। সংগ্রহের তারিখ ২০২০-০৭-২২।  মুক্তিযুদ্ধের ইতিহাস – বাংলাদেশ জাতীয় তথ্য বাতায়ন "রাজাকার - বাংলাপিডিয়া"। bn.banglapedia.org। সংগ্রহের তারিখ ২০২০-০৭-২২।  "দৈনিক জনকন্ঠ || তিন বছরে কুখ্যাত ৬ যুদ্ধাপরাধীর ফাঁসি কার্যকর"। দৈনিক জনকন্ঠ (ইংরেজি ভাষায়)। সংগ্রহের তারিখ ২০২০-০৭-২২।  "মুক্তিযোদ্ধার সংজ্ঞা ও সংখ্যা - প্রথম আলো"। web.archive.org। ২০২০-০৭-২২। ২০২০-০৭-২২ তারিখে মূল থেকে আর্কাইভ করা। সংগ্রহের তারিখ ২০২৩-০৫-২০।  মুক্তিযুদ্ধ ও মুক্তিযোদ্ধা ওয়েব্যাক মেশিনে আর্কাইভকৃত ২০ মে ২০২৩ তারিখে বাংলাদেশের মুক্তিযোদ্ধাদের তালিকা
প্লেইং গড (চলচ্চিত্র)

প্লেইং গড (ইংরেজি: Playing God) ১৯৯৭ সালে মুক্তিপ্রাপ্ত, অ্যান্ডি উইলসন পরিচালিত একটি অপরাধ থ্রিলার চলচ্চিত্র। এটিতে শ্রেষ্ঠাংশে অভিনয় করেছেন ডেভিড ডুকোভ্‌নি, টিমোথি হাটন, এবং অ্যাঞ্জেলিনা জোলি। দি এক্স-ফাইল্‌স টিভি ধারাবাহিকে অনবদ্য ও ব্যবসাসফল অভিনয়ের পর এটাই ঠিলো ডেভিড ডুকোভ্‌নির কোনো চলচ্চিত্রে শ্রেষ্ঠাংশে অভিনয়। ডেভিড ডুকোভ্‌নি এই ছবিতে ইউজিন স্ট্যান্ডস নামের একজন শল্যচিকিৎসক হিসেবে অভিনয় করেছেন। অ্যাম্ফিটামিন ও ওপিয়েট গোত্রীয় মাদকদ্রব্যের অপব্যবহারের কারণে তার ডাক্তারি লাইসেন্স বাতিল হয়ে যায়। হাটনের চরিত্রটি ছিলো রেইমন্ড ব্লসম নামের একজন অপরাধ নেতার। হাটনের সাথে ডুকোভ্‌নির পরিচয় হয় একটি বারে, সেখানে হঠাৎ ফুসফুস অকার্যকর হয়ে পড়া একজন রোগীকে বাঁচাতে ডুকোভ্‌নি, হাটনকে সাহায্য করেন। পরবর্তীতে ব্লসম ডুকোভ্‌নিকে তার ব্যক্তিগত চিকিৎসক হিসেবে নিয়োগ দেয়, যখন কোনো কারণে হাটনের হাসপাতালে যাওয়া সম্ভব হতো না, ডুকোভনি তখন তাকে সাহায্য করতো। এছাড়া হাটনের প্রেমিকা ক্লেয়ারের (অ্যাঞ্জেলিনা জোলি) সাথে ডুকোভ্‌নির একটি সম্পর্ক গড়ে উঠতে থাকে, যা চলচ্চিত্রের শেষে এসে পূর্ণতা পায়। আনুগত্য নিয়ে ক্লেয়ারের, ব্লসমের সাথে সংঘর্ষ তৈরি হয়। চলচ্চিত্রটির কাজ ১৯৯৫ সালের মধ্যে শেষ হয় কিন্তু প্রাথমিকভাবে না-বাচক সাড়া পাওয়ায় এটি ১৯৯৭-এর আগে মুক্তি পায়নি। ট্রেইলারে ডুকোভ্‌নি ও জোলির মধ্যে বেশ খানিকটা সময় জুড়ে যৌনদৃশ্যের অবতারণা করা হয়। পরে জোলি জানান, তারা চলচ্চিত্রটির জন্য মোট দুইটি যৌনদৃশ্যে অভিনয় করেছিলেন, কিন্তু চূড়ান্ত সংস্করণের সময় দুইটিই বাদ দিয়ে দেওয়া হয়। Playing God at the Internet Movie Database
রিয়েল জাপান প্রো রেসলিং

রিয়েল জাপান প্রো রেসলিং (リアルジャパンプロレス, Riaru Japan Puroresu) একটি জাপানি পেশাদার কুস্তি এবং martial মার্শাল আর্টসের প্রচার, যা ২০০৫ সালে প্রতিষ্ঠিত হয়েছিল সাতোরু সায়ামা কর্তৃক। এটি মার্শাল আর্ট আউটস, মিক্সড মার্শাল আর্ট, কিকবক্সিং এবং সিকেন্ডো-স্টাইল প্রতিযোগিতার মতো বৈশিষ্ট্য রয়েছে। এতে প্রতি দুই বা তিন মাস পরে শো হয় এবং এতে উভয় পক্ষের প্রো রেসলিং ক্রিয়াকলাপ এবং বিভিন্ন মার্শাল আর্টস বাউটস, যেমন মিশ্র মার্শাল আর্টস, কিকবক্সিং এবং সিকেন্দো শৈলি প্রতিযোগিতা হয়। এটি অন্যান্য প্রচারের পাশাপাশি নিজস্ব প্রতিভার শীর্ষস্থানীয় কুস্তিগীরদের ব্যবহার করে এবং ট্যুরিয়ামন মেক্সিকো, ব্যাটলার্টস এবং দরাদিশনের সাথে কার্যকরী চুক্তি করেছে। আকিফুমি সাইতো গ্রেট টাইগার (তকতোরিকি তদাশিগে) হায়াতো মাশিতা শোদাই টাইগার মাস্ক সুপার রাইডার সুপার টাইগার (২) টাইগার শার্ক কোজো উরিটা কেন্দো নাগাসাকি মাসাও ওরিহারা উল্লেখযোগ্য অতিথি মাসাকাতসু ফুনাকী আলেকজান্ডার ওতুসুকা অতসুসি ওনিটা ডাইসুক সেকিমোটো গ্রান হামদা হিকারু সাটো মিতসুয়া নাগাই রিকি চোশু তাতসুমি ফুজিনামি আলটিমো ড্রাগান গ্রেট সাসুক বিয়ার ফুকুদা ওয়াকাশুও শুনিচি কোটা ইবুশি আকিবোনো তাতসুহিতো তাকাইয়া মিনোরু সুজুকি জাপানের পেশাদার কুস্তি জাপানের পেশাদার কুস্তির প্রচারের তালিকা "Real Japan Pro Wrestling results"। ১ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০২০।  রিয়েল জাপান প্রো রেসলিং ওয়েব্যাক মেশিনে আর্কাইভকৃত ২৮ জুন ২০২০ তারিখে (জাপানি ভাষায়)
ফাইট ফ্যাক্টরি প্রো রেসলিং

ফাইট ফ্যাক্টরি প্রো রেসলিং হ'ল আইরিশ পেশাদার কুস্তি প্রচার ১৬ মে ২০০৪ এ ফিল বয়েড দ্বারা পরিচালিত এবং আয়ারল্যান্ড ভিত্তিক। এফএফপিডব্লিউ প্রচার থিয়েটার, অবসর কেন্দ্র, টাউন হলে ভ্রমণ করে। ফাইট ফ্যাক্টরি প্রো রেসলিং ২০১২ সাল পর্যন্ত এনডব্লিউএ যুক্তরাজ্যের হ্যামারলকের সাথে এবং ইউনিয়ন অব ইউরোপীয় রেসলিং অ্যালায়েন্সের সাথে ২০১১ থেকে এবং প্রো রেসলিং জিরো ১ -এর সাথে ২০১২ সাল থেকে সম্পৃক্ত। রেবেকা নক্স স্কটি ২ হটি জর্ডান ডেভলিন যুক্তরাজ্যের পেশাদার কুস্তি ইউরোপের পেশাদার কুস্তি প্রচারের তালিকা Philip Kreikenbohm। "Pro Wrestling ZERO1 Ireland (ZERO1 Ireland)"।  Axel Saalbach। "Wrestlingdata.com - The World's Largest Wrestling Database"।  "Pro wrestling proves big hit"। Independent.ie।  Paul Leduc। "L'Europe à rescousse de la WWE?"। RDS.ca।  "CANOE -- SLAM! Sports - Wrestling - Irish grapplers teach the basics"। canoe.com।  "Fight Factory Pro Wrestling / NWA Ireland / ZERO1 Ireland"। Wrestling-Titles.com।  Philip Kreikenbohm। "Irish Junior Heavyweight Championship"।  "Irish Junior Heavyweight Title"। Wrestling-Titles.com।  Philip Kreikenbohm। "Irish Tag Team Championship"।  "NWA Ireland Tag Team Title"। Wrestling-Titles.com।  Philip Kreikenbohm। "All-Time Roster « Fight Factory Pro Wrestling (FFPW)"। cagematch.net।  দাপ্তরিক ওয়েবসাইট
এস এম শফিউল আজম

এস এম শফিউল আজম (১৯২৩–৪ ডিসেম্বর ১৯৯১) বাংলাদেশের চট্টগ্রামের রাজনীতিবিদ যিনি তৎকালীন পাকিস্তান সরকারের সচিব ও বাংলাদেশের মন্ত্রিপরিষদ সচিব হিসেবে দায়িত্ব পালন করেছিলেন। তিনি ১৯৭৬ থেকে ১৯৮৫ সাল পর্যন্ত শিল্প, বাণিজ্য, পাট, বস্ত্র, যোগাযোগ, বিজ্ঞান ও প্রযুক্তি, পরিকল্পনা, জ্বালানি ও খনিজসম্পদ মন্ত্রণালয়ের মন্ত্রী ও উপদেষ্টা হিসেবে দায়িত্ব পালন করেছেন। এস এম শফিউল আজম ১৯২৩ সালে চট্টগ্রামের ফটিকছড়িতে জন্মগ্রহণ করেন। ঢাকা বিশ্ববিদ্যালয়ে থেকে ১৯৪৫ সালে ইংরেজি ভাষা ও সাহিত্যে অনার্সসহ এমএ ডিগ্রী অর্জন করে ১৯৪৮ সালে এলএলবি ডিগ্রী অর্জন করেন। ১৯৪৫ সালে ঢাকা কলেজে ইংরেজি সাহিত্যের শিক্ষক হিসেবে যোগ দেন। ১৯৪৮ সালে তিনি অক্সফোর্ড বিশ্ববিদ্যালয়ের বৃত্তি লাভ করেও পিতার পরামর্শে সিভিল সার্ভিসে যোগ দেন। সেন্ট্রাল সুপিরিয়র সার্ভিস পরীক্ষায় ১৯৪৯ সালে প্রথম স্থান অধিকার করেন। শফিউল আজম ১৯৫০ সালে পাকিস্তান সিভিল সার্ভিসে যোগদান করেন। ১৯৬৯ সালে তিনি প্রথম বাঙালি সিএসপি অফিসার হয়ে পূর্ব পাকিস্তানের চিফ সেক্রেটারি হয়েছিলেন। তিনি প্রাদেশিক এবং কেন্দ্রীয় উভয় সরকারে কাজ করেছেন। ১৯৫৮ সালে চট্টগ্রামে আমদানি-রফতানি নিয়ন্ত্রক, ১৯৬৩ সালে স্বাস্থ্য মন্ত্রণালয়ের সচিব, ১৯৬৪ সালে রাওয়ালপিন্ডিতে প্রধান আমদানি-রফতানি নিয়ন্ত্রক হিসেবে দায়িত্ব পালন করেন। ১৯৬৫ সালে পূর্ব পাকিস্তান শিল্প উন্নয়ন সংস্থার (ইপিআইডিসি) চেয়ারম্যান হিসেবে হিসেবে দায়িত্ব পালন করেন। ১৯৬৬ সালে পূর্ব পাকিস্তান শিল্প উন্নয়ন কর্পোরেশনের চেয়ারম্যান হিসেবে দায়িত্ব পালন করেন। ১৯৬৩ সালে স্বাস্থ্য মন্ত্রণালয়ের সচিব থাকাকালে ঢাকা পিজি হসপিটাল প্রতিষ্ঠায় ভূমিকা রাখেন। ১৯৭৫ সালে বাংলাদেশ সরকারের কেবিনেট সেক্রেটারি ও ১৯৭৬ থেকে ১৯৮৫ সাল পর্যন্ত শিল্প, বাণিজ্য, পাট, বস্ত্র, যোগাযোগ, বিজ্ঞান ও প্রযুক্তি, পরিকল্পনা, জ্বালানি ও খনিজসম্পদ মন্ত্রণালয়ের মন্ত্রী ও উপদেষ্টা হিসেবে দায়িত্ব পালন করেন। এস এম শফিউল আজম ৪ ডিসেম্বর ১৯৯১ সালে মৃত্যুবরণ করেন। "মন্ত্রিপরিষদ সচিবগণের তালিকা"। বাংলাদেশ জাতীয় তথ্য বাতায়ন। ২২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২২ জুলাই ২০২০।  Azizul Jalil (২৯ আগস্ট ২০০৮)। "A Fine Teacher and an Illustrious Civil Servant Shafiul Azam"। দ্য ডেইলি স্টার। ২২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২২ জুলাই ২০২০।  এস এম শোয়েব খান। "স্ম র ণ : এস এম শফিউল আজম"। দৈনিক নয়াদিগন্ত।  |সংগ্রহের-তারিখ= এর |ইউআরএল= প্রয়োজন (সাহায্য)
দরাদিশন

দরাদিশন প্রো-রেসলিং (Dradition) হ'ল একটি স্বতন্ত্র জাপানী পেশাদার রেসলিং প্রচার যা ২০০৮ অবধি মুগা ওয়ার্ল্ড প্রো রেসলিং নামে পরিচিত ছিল। প্রচারণাটি প্রতিষ্ঠাতা এবং মালিক পুরোরসু কিংবদন্তি তাতসুমি ফুজিনামির, যিনি এটি ২০০৬ এর আগস্টে তৈরি হওয়ার পর থেকে এর পরিচালনা করেছেন। প্রচারের নামটি হলো এটা পোর্টম্যান্টু যা "ঐতিহ্য" এবং "ড্রাগন" শব্দের সমন্বয়ে গঠিত: প্রথম শব্দ দ্বারা ঐতিহ্যবাহী কুস্তির ধরন দরাদিশনকে বোঝায়, তথাকথিত ইনোকি এর অর্থ "শক্তিশালী শৈলী", দ্বিতীয় শব্দটি ফুজিনামির ডাকনাম "দ্য ড্রাগন" থেকে এসেছে। তারা গড়ে প্রতি ২-৩ মাসে একটি শো চালায় এবং তাদের নিজস্ব প্রতিভার পাশাপাশি ড্রামাটিক ড্রিম টিম, আইস রিবন এবং স্ম্যাশ থেকে অংশগ্রহণকারীদের নেয়। সাধারণত মুক্তপেশাজীবি সহ এখন কিন্তু বড় ফেডারেশনগুলির অংশগ্রহণের মাধ্যমে অন্যান্য প্রচারের অংশগ্রহণকারীদের ফিচার করে। তাদের কিছু প্রতিভা ঘন ঘন অন্য কোথাও প্রদর্শিত হয়। জাপানের পেশাদার কুস্তি জাপানের পেশাদার কুস্তি প্রচারের তালিকা http://www.cagematch.net/?id=8&nr=168 http://www.cagematch.net/?id=2&nr=5208&page=4 দাপ্তরিক ওয়েবসাইট
ইন্টারন্যাশনাল রেসলিং অ্যালায়েন্স

ইন্টারন্যাশনাল রেসলিং অ্যালায়েন্স (আইডব্লিউএ) কানাডার ম্যানিটোবা অঞ্চলে অবস্থিত একটি স্বাধীন পেশাদার কুস্তির প্রচার ছিল। এটি ১৯৭৩ সালে টনি কনডেলো দ্বারা ওয়েস্ট ফোর রেসলিং অ্যালায়েন্স হিসাবে প্রতিষ্ঠিত হয়েছিল, যা ১৯৯৪ সালে নাম পরিবর্তন না হওয়া পর্যন্ত এই নামে চলেছিল। রোস্টারটিতে বেশিরভাগ কানাডীয় কুস্তিগির রয়েছে, তবে কিছু আমেরিকান কুস্তিগিরও আছে। আকিম সিং "বুলডগ" বব ব্রাউন চি চি ক্রুজ ইজেড রাইডার গেরি মোড়োও জিম ব্রুনজেল ম্যাড ডগ পেলোকুইন মেল নার্স দ্য ন্যাচারাল রন রিচি স্ট্যান স্যাক্সটন স্টিভ নদী ল্যান্স স্টর্ম ক্রিস জেরিকো সেক্সটন হার্ডক্যাসল লেনি সেন্টক্লেয়ার ববি জোনস এবং ফ্রেঞ্চ ম্যাড ডগ ডেভ গোবিল এবং টনি কনডেলো আর্লি অর্ডলি এবং দ্য মেল নার্স ঘোস্ট রাইডার্স (ক্রিস উইন্ডহাম এবং জ্যাকি অ্যান্ডারসন) "IWA Heavyweight Championship"। Cagematch।  "IWA Junior Heavyweight Championship"। Cagematch।  "IWA Tag Team Championship"। Cagematch।  "WFWA Canadian Heavyweight Championship"। Cagematch।  "WFWA Tag Team Championship"। Cagematch।  "WFWA Television Championship"। Cagematch।  "Ghost Riders"। Cagematch।  ডব্লিউএফডব্লিউএ এর ইতিহাস
ওয়ান প্রো রেসলিং

ওয়ান প্রো রেসলিং (সংক্ষেপে 1PW ) ছিল একটা ব্রিটিশ পেশাদার কুস্তির প্রচার। ২০০৫ সালে স্টিভেন গন্টলি এটি প্রতিষ্ঠা করেন। ২০০৭ সালে এর প্রচার বন্ধ হবার উপক্রম হয় এবং ধার পরিশোধ শুরু করে; যদিও এটি একই বছরের মধ্যে পুনরায় চালু করা হয়েছিল। [তথ্যসূত্র প্রয়োজন] এটি আগস্ট ২০১১ এ শেষ হয়েছিল। এটি মূলত বর্তমানে বিলুপ্ত খুচরা চেইন ওয়ান আপ গেমস দ্বারা চালিত হয়েছিল। সংস্থাটির সদর দফতর ডোনকাস্টারে ছিল। ওয়ান পিডব্লিউ এর ব্যবসায়ের কেন্দ্রবিন্দু ছিল পেশাদার কুস্তি। আগস্ট ২০১৩ এর সমাপ্তির ঘোষণা দেয় তার অফিসিয়াল ফেসবুক পেজে একটি বার্তা পোস্ট করে। বার্তায় উল্লেখ করা হয় "তাত্ক্ষণিকভাবে - সমস্ত ওয়ান পিডব্লিউ শো বাতিল"। এ জে স্টাইলস অবিস ব্রেট হার্ট ক্রিশ্চিয়ান কেইজ ডেভ মাস্তিফ জেফ জেরেট জেসি জেমস জিমি জ্যাকবস জনি মস কিড কাশ কেভিন ন্যাশ মার্টিন স্টোন অ্যাড্রিয়ান নেভিল র‌্যাভেন রিক ফ্লেয়ার রোব ভ্যান ড্যাম সামোয়া জো ক্রিস্টোফার অ্যানিনো (রেসকু ৯১১) স্পুদ স্টার্লিং জেমস কিনান স্টিভ করিনো ক্রিস সাবিন ওয়ান পিডব্লিউ @ দ্য কুস্তি সংরক্ষণাগার